Columbianum
Columbianum, copiose Americana Picturae, Sculpturae, Architecturae, Scalpturaeque Academia, fuit academia artium Philadelphiae anno 1794 a Carolo Willson Peale condita ad artifices edocendos eorumque opera exhibenda. Academia fuit recta Pennsilvaniensis Artium Liberalium Academiae antecedentia, etiam a Peale, cum Gulielmo Rush sculptore aliisque artificibus et negotiatoribus, anno 1805 condita. Gravissimus Columbiani pictura fuit Imago Raphaeli Peale et Titiani Ramsey Peale, a Carolo Peale anno 1795 facta, hodie vulgo Grex Scalarum appellata, et nunc a Philadelphiensi Artis Museo tenta et perpetuo exhibita. Columbianum, Caroli Peale inceptum ad artes liberales in America apte noscendas et adiuvandas, vere fuit initium eius conatuum ad palatum civium emendandum et docendum.